laion/Wikipedia-Exotic huggingface dataset:
רעות (ערך)

רעות הוא מונח המסמל קשר נפשי עמוק בין שני בני אדם או בין קבוצה מצומצמת של אנשים, שאינו תלוי באינטרסים של אחד מהצדדים. הרעות יכולה להיווצר בשני אופנים מרכזיים: ידידות ארוכת שנים, היוצרת היכרות עמוקה בין הרעים, או מצב המחייב כוחות משותפים וערבות הדדית. ערך הרעות כולל בתוכו ערכים נוספים, כגון: ערבות הדדית, תקשורת, חוסר של אינטרסים ואמון. מבחנה הגדול של הרעות הוא במקרים בהם צריך לוותר צד אחד על האינטרסים שלו על מנת להטיב עם רעו. לדוגמה, כאשר אחד הרעים נחשד או מורשע בפלילים, נדרשים רעיו להחליט עד כמה חשובה בעיניהם הרעות - האם ימשיכו לקיימה ולהגן על הרע שחטא, או יבגדו בו. דוגמה מובהקת נוספת היא בשדה הקרב, אז נקראת הרעות לעיתים בשם "אחוות לוחמים". במצב זה נדרשת נאמנות, אמון וערבות הדדית למען מטרת הכלל. בשם ערך הרעות נדרש הפרט לוותר על טובתו האישית, לעיתים תוך סיכון עצמי. מחקרים שנעשו בשנים האחרונות מצביעים על התאמה בין הרעות לסיכון החיים. ככל שהסיכון עולה כך גם הרעות עתידה לעלות.[דרוש מקור] ערך הרעות קיבל ביטוי רשמי כאחד מערכי צה"ל בסעיף: "רעות - החייל יפעל מתוך אחווה ומסירות לחבריו לשירות, וייחלץ תמיד לעזרתם כשהם זקוקים לו או תלויים בו, חרף כל סכנה וקושי, עד כדי חירוף הנפש". עוד קודם לניסוח רוח צה"ל זכתה הרעות לתהילה בשיר "הרעות", מאת חיים גורי. יש הטוענים כי בחברה הישראלית בת ימינו (נכון לשנת 2020) אבדה הרעות שהייתה קיימת בשנותיה הראשונות של המדינה, לטובת האינדיבידואליזם, ומביאים לכך דוגמאות שונות. העיתונאי גדעון לוי מבקר במאמרו "רק בגרמניה?" את ערך הרעות הצבאי הישראלי כערך המסוגל להשחית את האדם ולגרום לו לעשות מעשים לא מוסריים.[1] הוא מצטט מהספר "סיפור של גרמני": "הרעות קשורה למלחמה. כמו האלכוהול, גם היא מעין שיקוי תנחומים למי שנתון בתנאים בלתי אנושיים... היא מדרדרת ומשחיתה את האדם יותר מכל אלכוהול או אופיום... גרוע מזה: הרעות פוטרת אדם מן האחריות לחייו בפני אלוהיו ובפני מצפונו. הוא עושה מה שעושים כולם. אין לו ברירה. אין לו זמן להרהר... מצפונו הוא 'החברים' ומובטחת לו כפרה שלמה, כל עוד ימשיך לעשות מה שכולם עושים". אלטרואיזם ידידות חיבה לא תעמוד על דם רעך יורם קניוק, שיר הרעות שאבד, באתר ynet, 25 באפריל 2008- ביקורת על המציאות החברתית מדינית הנוכחית בהשוואה לערכים של שיר הרעות
ברזוצקי

האם התכוונתם ל... אלכסיי ברזוצקי – כדורגלן עבר רוסי ששיחק בעמדת הבלם וסילי ברזוצקי – כדורגלן עבר רוסי ששיחק בעמדת הבלם
זאפורוז'ץ

זאפוֹרוֹזֶ'ץ' (רוסית: Запоро́жец; אוקראינית: Запорожець) הייתה מכונית סובייטית זולה וקטנה, שזכתה לפופולריות ניכרת בברית המועצות. מקור השם בעיר זפוריז'יה שבה יוצר לראשונה. הזאפורוז'ץ הייתה המכונית הזולה ביותר, ולכן הזמינה ביותר לרכישה בברית המועצות. עם זאת, הייתה עמידה וקשוחה דייה לעמוד בתנאי הדרכים המשובשות. מראה הגמלוני הקנה לה מספר כינויי חיבה וגנאי : "זאפור" שהוא קיצור של שם המכונית, אך גם המילה הרוסית לעצירות - בשל בעיות ההתנעה המרובות, "גבנון" ו"אוזניים גדולות" בשל כונסי האוויר הצדדיים לקירור המנוע האחורי. בדומה לחיפושית ולטראבנט הגרמניות, מכונית הזאפורוז'ץ תוכננה להיות "מכונית עממית". היא תוכננה ונבנתה החל משנת 1958 במפעלי ЗАЗ, ראשי תיבות של Запорожский Автомобильный Завод ברוסית, או Запорізький Автомобілебудівельний Завод באוקראינית ("מפעל המכוניות של זאפורוז'יה") בעיר זאפורוז'יה (אוקראינית: Запоріжжя) באוקראינה. דגמים שונים של המכונית יוצרו עד שנת 1994. הזאפוֹרוֹזֶ'ץ מזכיר במידת מה את דגם הפרינץ של NSU במנועו האחורי ובמראהו, אך המכוניות אינן חולקות כל חלק משותף. המפעל ЗАЗ קיים גם כיום, אך מייצר את דגם ה"טאבריה" (Та́врия), שהוא בעל קירור מים והנעה קדמית, בעוד הזאפורוז'ץ היה בעל קירור אוויר ומנוע אחורי. מדיה וקבצים בנושא זאפורוז'ץ בוויקישיתוף
Watershed

Watershed ("קו פרשת המים" בעברית) הוא האלבום התשיעי של אופת', אשר יצא בשנת 2008. זהו האלבום הראשון של אופת' עם המתופף מרטין אקסנרוט (Martin Axenrot) והגיטריסט פרדריק אקסון (Fredrik Åkesson). עטיפת האלבום עוצבה על ידי טרוויס סמית' (שעיצב גם את שאר אלבומי הלהקה). השיר הראשון שנשמע מהאלבום היה Heir Apparent - ואחרי שבוצע בהופעה מעריצים העלו חלקים ממנו ליוטיוב. לאחר מכן, שירים נוספים דלפו ליוטיוב, שבועות מספר לפני השקת האלבום. הסינגל הראשון מן האלבום הוא "Porcelain Heart", שמכיל את השירים "Porcelain Heart" ו-"The Lotus Eater" ויצא ב-19 באפריל 2008. הסינגל השני לצאת מן האלבום היה Burden ב-4 בנובמבר 2008. האלבום כולל 7 רצועות בסיס: Coil - 3:10 Heir Apparent - 8:50 The Lotus Eater - 8:50 Burden - 7:41 Porcelain Heart - 8:00 Hessian Peel - 11:25 Hex Omega - 7:00 הגרסה המיוחדת כוללת שתי גרסאות כיסוי ורצועה נוספת שלא הוכנסה לאלבום. מיקאל אקרפלדט - שירה, גיטרות, הפקה. פרדריק אקסון (לשעבר Arch Enemy) - גיטרות. מרטין מאנדז - בס. מרטין אקסנרוט - תופים. פר וויברג - קלידים. נטלי לוריקס - שירה (Coil) מידע על האלבום Watershed באתר MusicBrainz מידע על האלבום Watershed באתר AllMusic האלבום Watershed באתר Discogs האלבום Watershed באתר ספוטיפיי האלבום Watershed באתר דיזר האלבום Watershed באתר Yandex.Music (ברוסית) האלבום Watershed באתר אפל מיוזיק האלבום Watershed באתר טיידל
כשל לודי

כשל לודי הוא סוג של הטיה קוגניטיבית, שהוגדר על ידי נאסים טאלב בספרו הברבור השחור. השם מגיע מהמילה הלטינית לודוס שפירושה משחק. הכשל מוגדר כשימוש שגוי במשחקים בתור מודל למצבים מציאותיים. טאלב קורא לזה: בלבול בין המפה לשטח האמיתי. הכשל הוא חלק מהטענה המרכזית של הספר נגד ההצעות למודלים מתמטיים שאמורים לנבא את העתיד ונגד היומרה לכפות מודלים סטטיסטיים פשטניים על מצבים מורכבים. טאלב טוען כי המודלים הסטטיסטיים יכולים לעבוד רק במסגרות מאוד מסוימות כגון קזינו, שבהן הסיכויים פשוטים וברורים. הוא מציין מספר בעיות עקרוניות שלמודלים המשמשים לניבוי יש נטייה להתעלם מהן: בלתי אפשרי לדעת את כל האינפורמציה. שינויים מזעריים במשתנה אחד עלולים לגרור השפעה משמעותית (אפקט הפרפר). תאוריות ומודלים המבוססים על מידע אמפירי שגויים מיסודם כי הם לא לוקחים בחשבון אירועים שעדיין לא קרו. טאלב טוען כי הכשל הוא חלק מבעיה גדולה יותר שהוא מכנה פלטוניות (על שם האידאות של אפלטון). פלטוניות היא התמקדות באובייקטים דמיוניים מובחנים ומוגדרים היטב כמו משולשים וקווים ישרים, או מושגים חברתיים כגון חברות ואהבה, תוך התעלמות מאובייקטים פחות מוגדרים בעלי אופי מעורפל יותר הקיימים במציאות. דוגמה אחת המובאת בספר היא אודות ניסוי מחשבתי: ישנם שני אנשים, ד"ר ג'ון המוחזק כאיש מדע בעל חשיבה לוגית וטוני השמן המוחזק כאדם הפועל על פי תחושת הבטן ואינטואיציה. אדם שלישי מציג בפניהם מטבע ומסביר כי יש בהטלתו סיכוי של 50/50 לקבל עץ או פלי. המטבע מוטל 99 פעמים ובכל פעם מתקבל עץ. שני האנשים נדרשים להגיד מהו הסיכוי לקבל עץ בפעם המאה. ד"ר ג'ון מסביר כי הסיכויים אינם מושפעים מתוצאות העבר והם נשארים 50/50. טוני השמן מסביר כי הסיכוי לקבלת 99 הטלות רצופות של עץ באמצעות מטבע הוגן הוא כל כך נמוך, עד כי יש להסיק שההנחה בדבר ההוגנות של המטבע שגויה. הכשל הלודי במקרה זה הוא להאמין כי המציאות מתנהגת כמו המודל ההיפותטי שמציג ד"ר ג'ון. כל בר דעת לא היה מהמר "שחור" על רולטה שיצאה 99 פעמים "אדום" ברצף, אלא מסיק כי מדובר במשחק מכור. אדם שוקל ללכת לראיון עבודה. המרואיין למד סטטיסטיקה וכלכלה באוניברסיטה והצליח במבחנים. הוא מנסה לחשב את הסיכוי להתקבל ולהעמידו מול העלות של בזבוז הזמן שהראיון ידרוש. האדם שוכח כי החיים מורכבים יותר מהמודל הסטטיסטי. גם עבור סיכויים קלושים לעיתים משתלם ללכת לראיון עבור עבודה מאוד טובה. ייתכן כי האדם ייהנה מעצם קיום הראיון, ואולי אף ירוויח משהו מכך: אולי הזדמנויות נוספות ייפתחו בפניו הודות לפגישה עם המראיין; ייתכן כי בחברה יש אפשרות להתקדם לעבודה עם תגמול משתלם במיוחד שהוא לא דמיין; וכן הלאה. נאסים טאלב תאוריית הברבור השחור
אולמרט (פירושונים)

האם התכוונתם ל... אהוד אולמרט – ראש הממשלה השנים עשר של מדינת ישראל מרדכי אולמרט – פעיל ציוני וחבר הכנסת לשעבר, אביו של אהוד אולמרט עליזה אולמרט – אמנית ומחזאית ישראלית, אשתו של אהוד אולמרט דנה אולמרט – חוקרת, מבקרת ועורכת ספרותית, בתם של אהוד ועליזה אולמרט יוסף אולמרט – מזרחן ופרשן ספורט ישראלי, אחיו של אהוד אולמרט ירמי אולמרט – לשעבר יו"ר איגוד הכדורסל בישראל וראש המועצה המקומית גבעת שמואל. אחיו של אהוד אולמרט עמרם אולמרט – פרופסור, דיפלומט, פעיל לשעבר בקדימה ואחיו הבכור של אהוד אולמרט שאול אולמרט – יזם ומייסד-שותף של פלייבאז, בנו של אהוד אולמרט
טאיפה

האם התכוונתם ל... טאיפיי – עיר הבירה של טאיוואן מגדל טאיפיי 101 - המגדל הגבוה בעולם טאיפה (ממלכה מוסלמית) – שם כללי לממלכה מוסלמית קטנה בספרד של ימי הביניים טייפה – אי במקאו נבחרת טנזניה בכדורגל – הידועה בכינוייה "כוכבי טאיפה"
דני גוטפריד

דני גוטפריד (נולד ב-1939) הוא פסנתרן ג'אז, מוותיקי ענף אמנותי זה בישראל, יו"ר איגוד המוזיקאים הישראלי ומנכ"ל עילם, עמותת התמלוגים של מוזיקאי ישראל. גוטפריד החל את הקריירה שלו כפסנתרן קלאסי ואף זכה בפרס מוצרט והופיע עם תזמורות סימפוניות כסולן. את המעבר לתחום הג'אז עשה במסגרת שירותו הצבאי בתזמורת חיל האוויר תחת פיקודו של אריך טייך. בשנת 1962 צורף על ידי הסקסופוניסט ומנצח הג'אז מל קלר לרביעיית הג'אז של קול ישראל. בשנת 1965 פרש מהרביעייה ופיתח קריירה עצמאית כמוביל הרכבים שונים. בשנת 1971 הקים, יחד עם אלברט פיאמנטה את רביעיית "סדנת הג'אז" שהייתה חדשנית וראשונית בישראל בכך, שהקליטה את תקליט הג'אז האינסטרומנטלי הראשון שיצא בישראל (1971) בשם "מזרה ישראל יקבצנו" והייתה החלוצה במיזוג לחנים ישראליים, יהודים ומזרח תיכוניים עם הג'אז. בשנת 1981 הקים גוטפריד את המחלקה ללימודי ג'אז באקדמיה למוסיקה ולמחול בירושלים ועמד בראשה במשך שש שנים. לאחר מכן כיהן כמרצה בכיר באקדמיה עד לפרישתו לגמלאות בשנת 2008. בשנת 2010 רשמה אותו האקדמיה בספר הזהב שלה, בגין תרומתו הנכבדת לביסוס דמותה ויוקרתה. בשנת 1985 הקים גוטפריד את התשתית ללימודי הג'אז בבית הספר התיכון האמנותי "תלמה ילין". בשנת 1987 היה גוטפריד בין יוזמי פסטיבל "ג'אז בים האדום" באילת ומקימיו. הוא מונה למנהלו האמנותי של הפסטיבל, תפקיד אותו מילא עד הפסטיבל ה-22 (2008). גוטפריד הצליח למצב את הפסטיבל כאירוע הג'אז המרכזי של ישראל, אליו מגיעים מדי שנה עשרות אלפי מאזינים. במסגרת הפסטיבל הביא לישראל יותר מ-1,500 אמני ג'אז בינלאומיים, בהם רבים מהשמות הגדולים של עולם הג'אז. בשנת 1992 העלה גוטפריד את סדרת הג'אז במוזיאון תל אביב אותה ניהל במשך שש שנים, ולאחריה יזם והקים את סדרת הג'אז באופרה הישראלית החדשה אותה ניהל עד שנת 2004. הופיע עם רבים מגדולי הג'אז העולמי, בהם סמי דייוויס ג'וניור, בני גולסון, סטן גץ, דיזי גילספי, פרנק פוסטר, סם ריברס, רד רודני, וון פרימן, ג'והני פריגו, פרנץ ג'קסון, רנדי ברקר, שילה ג'ורדן, קווין מהוגני, מרק מורפי, נילס-הנינג ארסטד פדרסן, ג'ורג'י פיים, פיליפ קתרין וז'אן - לו לוניון. גוטפריד הופיע ברחבי העולם כסולן ועם להקותיו השונות, בהן חמישייתו עמה הופיע בשליחות משרד החוץ הישראלי בהודו 1998 ובאיטליה 2004. בשנת 1994 חנך גוטפריד את לימודי הג'אז במסגרת אסכולות לימודי ההמשך של האוניברסיטה הפתוחה. בשנת 2007 זכה גוטפריד לפרס משרד המדע, התרבות והספורט על תרומתו רבת השנים לקידום הג'אז בישראל. בשנת 2008 רשמה אותו האקדמיה למוסיקה ומחול בירושלים בספר הזהב שלה, כהוקרה על תרומתו לקידום לימודי הג'אז ובשנת 2018 זכה בפרס משרד התרבות לאמנים ותיקים על שמו של אריק איינשטיין. דני גוטפריד הוא אביהם של המנצח, המלחין והפסנתרן ירון גוטפריד, הפסנתרן והמלחין אבירם גוטפריד, איש העסקים עודד גוטפריד ואורי מילשטיין. במסגרת פעילותו הציבורית, גוטפריד, שהוא בעל תואר אקדמי בכלכלה וגם עורך דין בהשכלתו, הוא ממקימי איגוד המוזיקאים הישראלי שבראשו הוא מכהן. בנוסף, הוא מנכ"ל עמותת התמלוגים של מוזיקאי ישראל עילם. דני גוטפריד, באתר MusicBrainz (באנגלית) דני גוטפריד, דף שער בספרייה הלאומית יעקב בר-און, ‏"בארץ ממעטים להשמיע מוזיקה ישראלית כדי להימנע מתשלום זכויות יוצרים", באתר מעריב אונליין, 20 ביוני 2019
שו (אל)

שו הוא אל הרוח (או האוויר) במיתולוגיה המצרית, והוא נחשב לאחד מראשוני האלים שנוצרו. הוא בעלה ואחיה של תפנות אלת הערפל והלחות ואביהם של גב ונות. הוא ואחותו תפנות, נוצרו בידי אתום, האל הראשון, או על פי גרסאות אחרות על ידי רע. במגילת הפפירוס "Book of Overthrowing Apophis" נמצא שיר המתאר כיצד אל השמש רע יצר את האלים שו ותפנות לאחר שביצע בעצמו מין אוראלי וירק את נוזל הזרע אל האדמה.[דרוש מקור] אחרי שנולדו גב ונות, היה עליו להשליט סדר בעולם הצעיר, ולכן הוא נעמד ביניהם ומנע מהם מלהיפגש. מאותו ריק נוצרה מע'ת, אלת הצדק, שהגיעה בתחילה בצורת נוצה. שו מיוצג בעיקר כגבר. רק בתפקידו כלוחם ומגן כאל השמש ולעיתים הוא מקבל ראש אריה. הוא נושא ענח', סמל החיים. אלוהויות במצרים העתיקה מדיה וקבצים בנושא שו בוויקישיתוף שו, באתר אנציקלופדיה בריטניקה (באנגלית) ערך זה הוא קצרמר בנושא מיתולוגיה. אתם מוזמנים לתרום לוויקיפדיה ולהרחיב אותו.
צ'יבאס ארצות הברית

קלוב דפורטיבו צ'יבאס ארצות הברית (בספרדית: Club Deportivo Chivas USA) הייתה קבוצת כדורגל מליגת ה-MLS האמריקנית מהעיר לוס אנג'לס שבקליפורניה. הקבוצה נוסדה בשנת 2004, ושחקה את משחקיה הביתיים באצטדיון סטאבהאב סנטר, בצוותא עם יריבתה העירונית לוס אנג'לס גלאקסי. צבעי הקבוצה היו אדום-לבן-כחול, בדומה לצבעיה של קבוצת גוודלחרה ("צ'יבאס") המקסיקנית. הקבוצה נוסדה ב-2 באוגוסט 2004, והצטרפה כקבוצה ה-11 של ה-MLS. בתוך 3 שנות קיומה, הצליחה הקבוצה להגיע פעמיים לפלייאוף ה-MLS, כשבשנת 2007 היא עושה זאת לאחר שסיימה ראשונה בבית המערבי של הליגה. הקבוצה החלה את דרכה בליגה עם הפסד ביתי 2-0 לדי.סי. יונייטד ב-2 באפריל 2005 תחת הדרכתו של המאמן תומאס רונגן. לאחר עשרה משחקים, עם מאזן 1-8-1 (הפסד, 8 תוצאות תיקו, וניצחון בודד על ריאל סולט לייק), תומאס רונגן הועבר לתפקיד מינהלתי, ובמקומו מונה חאבייר לדזמה כמאמן ראשי זמני. ב-3 ביוני 2005, מונה האנס וסטרהוף למאמן הקבוצה, אך לאחר עונה מאכזבת הוא סיים את תפקידו בה. ב-2 בנובמבר 2005, מונה בוב בראדלי, המאמן המצליח ביותר בתולדות ה-MLS למאמן הקבוצה, השלישי בתוך שנה. תחת הדרכתו, הקבוצה השתנתה מן הקצה אל הקצה. הקבוצה סיימה עם מאזן 10-9-13 (13 ניצחונות, 9 תוצאות תיקו ו-10 הפסדים), דבר שהקנה לה מקום במשחקי הפלייאוף. בראדלי זכה בתואר מאמן השנה ב-MLS, והיה למאמן הראשון שזוכה בתואר זה במשך שנתיים ברציפות. מגנה היהודי-אמריקאי של הקבוצה ג'ונתן בורנשטיין נבחר לרוקי השנה ב-MLS. עם תום העונה, מונה בראדלי למאמן הנבחרת, והוא הוחלף על ידי פרקי. העונה הראשונה של פרקי כמאמן הייתה הצלחה גדולה, כאשר הקבוצה סיימה עם מאזן מצוין של 8-7-15, ובמקום הראשון בבית המערבי של הליגה. פרקי נבחר כמאמן השנה ב-MLS, השני ברצף של צ'יבאס. בינואר 2008, האריך פרקי את חוזהו בקבוצה לעוד שנתיים. המועדון פורק בתום העונה הסדירה 2014, והוא הוחלף על ידי קבוצת הרחבה אחרת בשם מועדון הכדורגל לוס אנג'לס שהצטרפה לליגה בשנת 2018. מגן האוהדים סגנות: 2007. מחוז מערבי זכייה (עונה סדירה): 2007. מדיה וקבצים בנושא צ'יבאס ארצות הברית בוויקישיתוף
Haggard

האגארד (בגרמנית: Haggard) היא להקת מטאל סימפוני מגרמניה. הלהקה ידועה בשילוב פרוגרסיבי ולא נפוץ של דת' מטאל ודת'-דום עם מוזיקה מימי הביניים והרנסאנס. האגארד מאופיינת במספר רב של נגנים, המנגנים בכלי נגינה קלאסיים לצד תופים, גיטרות וקלידים. האגארד נוסדה ב-1989, ובתחילת דרכה ניגנה דת' מטאל טכני. בהמשך, הלהקה החלה לשלב מוזיקה מימי הביניים והרנסאנס עם הדת' מטאל. אלבומם הראשון And Thou Shalt Trust... the Seer, שיצא ב-1997, היה פריצת הדרך שלהם. אחרי אלבומם השני Awaking the Centuries הם ערכו שני סיבובי הופעות במקסיקו. שני אלבומיהם הראשונים הוקדשו לנביא המסתורי נוסטרדמוס ופועלו במהלך המגפה השחורה. ב-2004 יצא אלבומם השלישי Eppur Si Muove שעסק במלומד האיטלקי גלילאו גליליי, שנשפט למעצר בית בעוון כפירה בעקבות קבלתו את טענת קופרניקוס שכדור הארץ סובב את השמש. הרכב הלהקה שעבד על האלבום Awaking The Centuries היה הגדול ביותר בזמנם (והגדול ביותר שלהם אי פעם) ומנה 21 מוזיקאים. כל השירים הולחנו ונכתבו בידי הזמר והגיסטריסט עסיס נאסרי. ביולי 2008 הוציאה הלהקה את אלבומה הרביעי, Tales of Ithiria, המבוסס על סיפור פנטזיה. Asis Nasseri –שירה גברית, גרולינג, גיטרות (1991-היום) Susanne Ehlers – שירה נשית, סופרן Veronika Kramheller – שירה נשית, סופרן Fiffi Fuhrmann – שירת טנור ובס Andreas Peschke – חליל Florian Bartl – אבוב, קרן אנגלית Steffi Hertz – ויולה Johannes Schleiermacher – צ'לו Claudio Quarta – גיטרה Hans Wolf – פסנתר, קלידים Luz Marsen – תופים, כלי הקשה (1991-היום) Ally - כינור Schummi- כלי הקשה Ivica Kramheller‏ (née Percinlic) – קונטרבס Michael Stapf – כינור Judith Marschall – כינור Doro – כינור Michael Schumm – תופי טימפני, כלי הקשה Mark Pendry – קלרינט Sasema – שירה Robert von Greding – קלרינט Christoph von Zastrow – חליל Danny Klupp – גיטרה Kathrin Pechlof – נבל Karin Bodemüller – שירה נשית Florian Schnellinger – גיטרה בס, שירה Andi Nad – גיטרה בס Gaby Koss – שירה Robin Fischer – גיטרה בס Andi Hemberger – שירה Kathrin Hertz – צ'לו Andreas Peschke – חליל Introduction (1992) Progressive (1994) Once... Upon A December´s Dawn (1995) And Thou Shalt Trust... the Seer (1997) Awaking the Centuries (2000) Eppur Si Muove (2004) Tales of Ithiria (2008) Awaking the Gods: Live In Mexico (2001) In A Pale Moon's Shadow (VHS) (1998) Awaking the Gods: Live In Mexico (DVD/VHS) (2001) מדיה וקבצים בנושא Haggard בוויקישיתוף אתר האינטרנט הרשמי של Haggard Haggard, ברשת החברתית פייסבוק Haggard, ברשת החברתית אקס (טוויטר) Haggard, סרטונים בערוץ היוטיוב Haggard, באתר ספוטיפיי Haggard, באתר Last.fm (באנגלית) Haggard, באתר AllMusic (באנגלית) Haggard, באתר MusicBrainz (באנגלית) Haggard, להקה באתר Encyclopedia Metallum (באנגלית) Haggard, באתר דיזר Haggard, באתר Discogs (באנגלית) Haggard, באתר Songkick (באנגלית) Haggard, באתר בנדקמפ סרטונים בערוץ של Haggard, באתר יוטיוב Drakkar Entertainment - official website HAGGARD LIVE – תמונות מוזיקה ווידאוקליפים Haggard - In A Pale Moon´s Shadow, סרטון בערוץ "HAGGARD Official", באתר יוטיוב (אורך: 09:39) Haggard - The Final Victory, סרטון בערוץ "HAGGARD Official", באתר יוטיוב (אורך: 03:32) Haggard - In A Fullmoon Procession, סרטון בערוץ "HAGGARD Official", באתר יוטיוב (אורך: 05:19) Progressive by Haggard - RYM/Sonemic (באנגלית), נבדק ב-2023-05-25
בריטניה (פירושונים)

האם התכוונתם ל... בהווה: בריטניה הגדולה – אי השוכן צפונית-מערבית מחופה של יבשת אירופה, ומזרחית לאירלנד, את האי חולקות אנגליה, סקוטלנד וויילס המהוות את שטחה העיקרי של הממלכה המאוחדת בריטניה (דמות) (Britannia) – אלה רומית ודמות נשית המהווה האנשה של בריטניה הגדולה האיים הבריטיים – הארכיפלג שבו נמצא האי בריטניה הגדולה, וכן איי סקוטלנד, אירלנד ואיי התעלה סקירה היסטורית: היסטוריה של הממלכה המאוחדת – ההיסטוריה של הממלכה המאוחדת האימפריה הבריטית – השם שניתן לבריטניה ולמושבות, לדומיניונים, למדינות החסות, למנדטים, ולשטחים השונים שהיו תחת שליטתה וניהולה של בריטניה לאורך ההיסטוריה חבר העמים הבריטי – ארגון בינלאומי המאגד 54 מדינות עצמאיות, אשר רובן המוחלט היו חלק מהאימפריה הבריטית מדינות: מדינה באיים הבריטיים: הממלכה המאוחדת של בריטניה הגדולה וצפון אירלנד (בקיצור: הממלכה המאוחדת) – ממלכה בריטית מודרנית, החל משנת 1921 ועד ימינו הממלכה המאוחדת של בריטניה הגדולה ואירלנד – ממלכה בריטית שהתקיימה בין השנים 1801 ו-1921 עד לעצמאותה של הרפובליקה של אירלנד ממלכת בריטניה הגדולה (הממלכה המאוחדת של בריטניה הגדולה) – ממלכה בריטית שהתקיימה בין 1707 ל-1800 בריטניה (פרובינקיה רומית) – פרובינקיה רומית שהתקיימה החל משנת 43 ועד לשנת 410 בריטניה הפרהיסטורית – התקופה בהיסטוריה של בריטניה לפני שנת 43. שונות בריסטול אירופליין בריסטול בריטניה – מטוס נוסעים ארבע-מנועי של חברת בריסטול בריטניה הגדולה (פירושונים) בריטני (פירושונים) בריטים
נחל פרצים

נַחַל פְּרָצִים הוא נחל אכזב בדרום מדבר יהודה. מקורו של נחל פרצים במישור עמיעז אותו הוא מנקז, הוא זורם לכיוון צפון-מזרח, אורכו 5.5 ק"מ, בסופו הוא מצטרף לאגן ההיקוות של נחל חימר ונחל זוהר ונשפך לעמק זוהר ולים המלח מצפון להר סדום. נקיק הנחל מגיע לעומק של כ-50 מטר ורוחבו מטרים אחדים. נחל פרצים וערוציו מתחתרים לכל אורכם בתוך סלעי תצורת הלשון (הנקראת גם "חוואר הלשון", אף כי הסלע אינו חוואר). התצורה מורכבת מורוות (שכבות של סלעי משקע) שנוצרו בימת הלשון. בעונות החורף שקעו בימה חרסיות וחומרי סחף שנשטפו לימה על ידי מערכת נחלים ויצרו את השכבות הכהות. בעונת הקיץ עלתה מליחות המים ונוצרו השכבות הבהירות משקיעה של ארגוניט. הקמטים בשכבות הלשון נוצרו כתוצאה מרעידות אדמה, שעירבלו את שכבות הבוץ בהם שקעו שכבות חרסית וארגוניט צעירות שלא הספיקו להתגבש לגמרי. בדרך זו נוצרו הקימוטים המאפיינים את שכבות הלשון בנחל. בערוצו של הנחל נמצאת מערת הקמח, הקרויה על שם האבקה הלבנה הנוצרת משחיקת סלעי תצורת הלשון הדומה לקמח. למערה שני פתחים, האחד בערוץ הנחל והשני, מעין ארובה היוצאת למישור עמיעז. בשנת 2005 עקב התמוטטות שאירעה ביציאה מן המערה, המערה נסגרה למטיילים, והוצב שלט בכניסה המזהיר את המבקשים שלא להיכנס מפני סיכון חיים. לאחר מספר שנים התמוטט חלק נוסף מתקרת המערה, וכמעט שאינה קיימת עוד. נוף בערוץ הנחל קימוטים בשכבות חוואר הלשון בנחל פרצים תקריב על שכבות תצורת הלשון בריכת מים מתוקים בנחל פרצים הכניסה למערת הקמח מערת מלח"ם- מערת המלח הארוכה בעולם אשר בהר סדום טיול בנחל פרצים, באתר טיולי טיול לנחל פרצים באתר רט"ג סביבה ומדע, מחקר שנעשה על היווצרות הנחל, באתר ynet, 28 בדצמבר 2022 מצב המערה באתר מלח"ם ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
איראקלי גפרידזה

איראקלי גֶפֶּרידזֶה (בגאורגית: ირაკლი გეფერიძე, ברוסית: Ираклий Геннадович Геперидзе; נולד ב-14 בפברואר 1987), הוא כדורגלן רוסי ממוצא גאורגי המשחק בעמדת החלוץ. גפרידזה נולד באבחזיה שבגאורגיה הסובייטית, ובהיותו בגיל 11 עבר יחד עם הוריו לרוסיה, שם גם קיבל את דרכונו הרוסי. הוא החל את הקריירה שלו כנער צעיר בספרטק ניז'ני נובגורוד בליגה השנייה ברוסיה. לאחר שסיים בה את עונה 6‏/2005, בהיותו בגיל 19,ביחד עם מריו יוריץ' הוא עבר לספרטק נלצ'יק ושיחק עימה בליגת העל הרוסית בה שיחק עד שעבר, בתחילת 2007, לטורפדו מוסקבה שירדה באותה שנה לליגה השנייה ברוסיה, ובה שיחק עימה עד ליוני של אותה. בינואר 2008 הוא החל לשחק במכבי פתח תקווה. לאחר חצי עונה לא מרשימה בפתח תקווה הוא עבר לשחק בהפועל חיפה, כבש במדיה 11 שערי ליגה ועלה איתה לליגת העל. בשנת 2010 חזר לליגה הלאומית בישראל ושיחק במכבי הרצליה. בקיץ 2011 חזר לרוסיה, ושיחק לתקופה קצרה בקבוצת המילואים של לוקומוטיב מוסקבה. איראקלי גפרידזה, באתר Transfermarkt איראקלי גפרידזה, באתר Soccerway איראקלי גפרידזה, באתר WorldFootball.net איראקלי גפרידזה, באתר FootballDatabase.eu עידן קריג, מי זה הביז'ו הזה, 26.7.2008, nrg ראובן עטר שחרר את איראקלי גפירדזה, 15.12.2007, ONE משה לוי, ‏אירקלי גיפרדזה חתם במכבי פ"ת, באתר ONE‏, 28 בינואר 2008 איראקלי גפרידזה, אתר www.gfdb.com, (באנגלית) רשימת המשחקים בהם שיחק גפרידזה(הקישור אינו פעיל), ברוסית גפרידזה איראקלי גנדוביץ', באתר קבוצת סאטורן ראמנסקו, ברוסית
כשות

כְּשׁוּת (שם מדעי: Cuscuta) הוא סוג צמחים ממשפחת החבלבליים, המונה כ-170 מינים שהם צמחים טפיליים. בתעשיית הבירה מבלבלים לא פעם בין הכְּשׁוּת לבין הכְּשׁוּתָנִית – שהם צמחים נפרדים. הכשותנית היא המשמשת כרכיב בייצור הבירה. ב-1930 האקדמיה ללשון העברית טבעה את המושג כָּשׁוּת לציון רכיב זה, אך ב-1998 אימצה את המונח כְּשׁוּתָנִית. בספרות חז"ל מוזכר הכשות בשמו הארמי "כשותא", פעמים הכוונה לכְּשׁוּת (שבת קז:) ופעמים שהכוונה לכְּשׁוּתָנִית (מועד קטן יב:). מיני הכשות הם עשבים חד-שנתיים או רב-שנתיים, חסרי כלורופיל וחסרי עלים ושורשים. לגבעולים צורה גלילית והם נכרכים על ענפי צמחים אחרים, תוך שהם מפתחים איברי מציצה המגיעים עד לשיפה של הפונדקאי ומקבלים חומרים אורגניים הדרושים לקיומם. הפרחים קטנים, ערוכים בקרקפות, דו-מיניים ולהם עטיף כפול, 4-5 עלי-גביע, כותרת דמוית פעמון שהיא בעלת 4-5 אונות, אבקנים המצויים כמספר עלי-הכותרת ושחלה בת 2 מגורות. ההאבקה נעשית על ידי חרקים הניזונים מצוף הכשות. פרי הכשות הוא הֶלְקֵט המכיל זרע אחד עד ארבעה והוא נפתח על ידי קרע המצוי בו. הזרעים נובטים על הקרקע והם חסרי פסיג. שורשון קצר מחבר את הצמח הצעיר לאדמה והוא צומח תוך "גישוש" אחרי צמח אחר. לאחר שהוא נתקל בצמח, הוא כורך סביב הצמח את איברי-המציצה. לאחר-מכן השורשון הצעיר מתייבש והכשות מאבדת את הקשר לאדמה והופכת להיות טפילה על צמח אחר, פונדקאי. הכשות היא צמח שעלול להזיק לגידולים חקלאיים ולגרום נזק לצמחים מסוימים. כיום נהוג לברור את זרעי הצמחים לפני שתילתם כדי למנוע הפצה של הכשות, שכן היא מוסיפה לגדול גם כאשר הפונדקאי נעקר. לכן, הדרך היחידה להפסיק את התפשטות הכשות היא באמצעות הצתת שרפה בשדה. כשות השדות (Cuscuta campestris). מוצאה באמריקה הצפונית. לאחר מלחמת העולם הראשונה התפשטה במהירות בארץ ישראל. נחשבת למרפאת בעיות בדרכי-העיכול והשתן ברפואה הערבית העממית. כשות גסה (Cuscuta monogyna). כשות קוטשי (Cuscuta kotschyana). כשות בבלית (Cuscuta babylonica). כשות העוקצים (Cuscuta pedicellata). כשות כנרות (Cuscuta gennesaretana). כשות ארץ-ישראלית (Cuscuta palaestina). כשות הגליל (Cuscuta approximata). כשות שטוחת פרחים (Cuscuta planiflora). כשות הקורנית (Cuscuta epithymum). נפוצה בשטחים נטושים ולא מיושבים. כשות קצרת עלי (Cuscuta brevistyla). נפוצה בארץ ישראל, מזיקה קשה של צמחי-תרבות. נקראת גם כשות אייג כשות הפשתה (Cuscuta epilinum). מוצאה באירופה, התפשטה במהירות בארץ ישראל. כשות התלתן (Cuscuta trifolii). מזיקה קשה של צמחי-תרבות כשות הקורנית בפריחה כשות השדות כשות שטוחת פרחים מדיה וקבצים בנושא כשות בוויקישיתוף כשות, באתר ITIS (באנגלית) כשות, באתר NCBI (באנגלית) כשות, באתר האנציקלופדיה של החיים (באנגלית) כשות, באתר צמחיית ישראל וסביבתה כשות, באתר Tropicos (באנגלית) כשות, באתר GBIF (באנגלית) כשות, באתר IPNI (באנגלית) כשות, באתר אנציקלופדיה בריטניקה (באנגלית) המונח במילוני האקדמיה | מונחי האקדמיה, באתר terms.hebrew-academy.org.il